1. sz. melléklet

**Gazdasági szervezetre vonatkozó kérelem termőfölddel kapcsolatos hasznosítási kötelezettség teljesítésére irányuló természetvédelmi kijelölés útján történő haszonbérleti szerződés megkötéséhez**

**Jelen kérelmet szíveskedjen elektronikusan kitölteni!**

**Jelen dokumentum elektronikus változata az Igazgatóság honlapján,**

**a** [**www.bnpi.hu**](http://www.bnpi.hu) **oldalon az**

**„Igazgatóság/ Felhívások/ Természetvédelmi célú kijelölés”menüpont alatt elérhető.**

Alulírott ……………………………………………………………………………………...,

mint a ………………………………………………………………………………………… (cég megnevezése) képviseletre jogosult vezető tisztségviselője, a Nemzeti Földalapról szóló 2010. évi LXXXVII. törvény 20/B. §-a alapján jelen kérelem útján értesítem a Bükki Nemzeti Park Igazgatóságot, hogy a(z)

……………………………………………………………………………………………...

iktatószámú szerződés(ek)ben meghatározott területek vonatkozásában a 2025. január 01-től 2049. december 31-ig tartó időtartam vonatkozásában termőfölddel kapcsolatos hasznosítási kötelezettség teljesítésére irányuló természetvédelmi kijelölés útján történő haszonbérleti szerződés megkötésének lehetőségével élni kívánok.

A gazdálkodó szervezet szerződés megkötéséhez szükséges hatályos adatai az alábbiak (kérem hiánytalanul kitölteni):

|  |  |
| --- | --- |
| Gazdálkodó szervezet megnevezése: | ... |
| Székhelye: |  ... |
| Vezető tisztségviselő vagy cégvezető családi és utóneve: |  ... |
| Vezető tisztségviselő vagy cégvezető lakcíme: |  ... |
| Vezető tisztségviselő személyi igazolványának száma: | ... |
| Vezető tisztségviselő lakcímkártya száma: | ... |
| Gazdálkodó szervezet statisztikai azonosítója: |  ... |
| Gazdálkodó szervezet cégjegyzékszáma:  |  ... |
| Gazdálkodó szervezet Magyar Agrár-, Élelmiszergazdasági és Vidékfejlesztési Kamarában fennálló tagság azonosító száma (amennyiben van): |  ... |
| Gazdálkodó szervezet adószáma: |  ... |
| Gazdálkodó szervezet bankszámlaszáma: | ... |
| Gazdálkodó szervezet telefonszáma: |  ... |
| Cégkapu: | ... |
| Gazdálkodó szervezet e-mail címe: |  ... |

Jelen kérelem aláírásával vállalom, hogy:

* a termőfölddel kapcsolatos hasznosítási kötelezettség teljesítésére irányuló természetvédelmi kijelölés útján történő haszonbérleti szerződés megkötése esetén a természet védelméről szóló 1996. évi LIII. törvényben (a továbbiakban: Tvt.) és annak végrehajtási rendeleteiben meghatározott rendelkezéseket, valamint a természetvédelmi oltalom alatt álló területre vonatkozó kezelési és hatósági előírásokat minden esetben maradéktalanul betartom;
* a 2/2023. (VIII. 3.) AM utasítás 4 §. (3) bekezdése alapján az 4.000,- Ft/AK/év (azzal, hogy rét, legelő (gyep), kivett művelési ágú földrészlet, illetve alrészlet esetében a haszonbérleti díj nem haladhatja meg a 32 000 Ft/hektár/év) összegű éves használati díjat, a szerződésben megjelölt határidőben megfizetem.
* speciális kezelési és hasznosítási előírásokat teljesítem.

Jelen kérelem aláírásával tudomásul veszem, hogy a haszonbérleti díj a Központi Statisztikai Hivatal honlapján közzétett előző évi éves fogyasztói árindexnek az azt megelőző évihez képest történt emelkedése (infláció) esetén annak mértékével fog emelkedni.

Jelen kérelem aláírásával nyilatkozom a 2/2023 AM (VIII.3.) sz. AM utasítás 1. sz. mellékletének megfelelően arról, hogy:

* a természetvédelmi kijelölés alapjául szolgáló jogviszonyt érintően, a kijelölést megelőző 3 éven belül, szerződésszegést nem követtem el;
* a Bükki Nemzeti Park Igazgatósággal szemben 120 napot meghaladó tartozással nem rendelkezem;
* nem állok csőd- vagy felszámolási eljárás, végelszámolás, önkormányzati adósságrendezési eljárás alatt;
* tevékenységemet nem függesztettem fel, nem függesztették fel;
* az adózás rendjéről szóló 2017. évi CL. törvény 7. § 34. pontja szerinti, hatvan napnál régebben lejárt esedékességű köztartozással nem rendelkezem;
* állami vagyon hasznosítására irányuló korábbi – három évnél nem régebben lezárult – eljárásban hamis adatot nem szolgáltattam;
* nincs a Nemzeti Földügyi Központtal szemben 60 napot meghaladó lejárt tartozásom;
* felelősségemet 3 éven belül természetvédelmi szabálysértési eljárásban jogerősen nem állapították meg és velem szemben a kijelölést megelőző 3 éven belül természetvédelmi bírság nem került kiszabásra;
* büntetőjogi felelősségemet a kijelölést megelőző 7 éven belül környezetkárosítás vagy természetkárosítás bűntette miatti jogerős ítélet nem állapította meg;
* felelősségemet a kijelölést megelőző 5 éven belül a Nemzeti Földalapba tartozó földrészlet hasznosításával kapcsolatos jogsértő magatartás miatt jogerős hatósági elmarasztaló, illetve bírságot kiszabó jogerős döntés nem állapította meg;
* a szerződés hatálybalépésének időpontjában nem lépem túl a mező- és erdőgazdasági földek forgalmáról szóló 2013. évi CXXII. törvényben meghatározott birtokmaximumot;
* legeltetéses hasznosítást igénylő föld vonatkozásában legalább 3 éve rendelkezem a természetvédelmi érdekeknek megfelelő területfenntartást, gondozást és ezzel a természetvédelmi kezelés ellátását is biztosító, legeltethető állatállománnyal;
* nem minősülök a Bükki Nemzeti Park Igazgatóság bármely vezetőjének, alkalmazottjának, illetve azok közeli hozzátartozójának, élettársának sem természetes személyként, sem jogi személy képviseletében.

Fenti nyilatkozataim igazolására **az alábbi dokumentumokat adom át a Bükki Nemzeti Park Igazgatóság részére:**

1. Nemzeti Agrárgazdasági Kamara igazolása a kamarai tagságról;
2. Nemzeti Adó- és Vámhivataltól bekért, jelen kérelem beadásának időpontjától számított, 30 napnál nem régebbi köztartozás mentességi igazolás;
3. a mezőgazdasági termelőszövetkezetre vonatkozó igazolás, melyet a Földhivatal állított ki „*A földművesekről, a mezőgazdasági termelőszövetkezetekről, valamint a mezőgazdasági üzemközpontokról vezetett nyilvántartásból szolgáltatható papír alapú adatlap másolat kiadása iránti kérelem*” alapján;
4. Földhasználati összesítő, melyet a Földhivatal állított ki a „*Földhasználati összesítő kiadása iránti kérelem*” alapján;
5. A gazdálkodó szervezet részéről eljáró, a szervezet képviseletére jogosult vezető tisztségviselő személyazonosító igazolványának mind két oldalának másolata,
6. A gazdálkodó szervezet részéről eljáró, a szervezet képviseletére jogosult vezető tisztségviselő lakcímét igazoló hatósági igazolvány mind két oldalának másolata.

**Tudomásul veszem, hogy a fent felsorolt dokumentumok hiányában a szerződés megkötésére nincs lehetőség.**

Jelen kérelem aláírásával hozzájárulok, hogy a kérelemben szereplő személyes adataimat a Bükki Nemzeti Park Igazgatóság a fentiekben hivatkozott termőfölddel kapcsolatos hasznosítási kötelezettség teljesítésére irányuló természetvédelmi kijelölés útján történő haszonbérleti szerződés megkötéséhez kapcsolódóan a nyilvántartásaiban rögzítse, tárolja és a számára előírt kimutatásokban, valamint a hatályos jogszabályok alapján történő adatszolgáltatás során felhasználja.

Jelen kérelem aláírásával nyilatkozom, hogy a Bükki Nemzeti Park Igazgatóság adatkezelési tájékozatójában foglaltakat megismertem. Hozzájárulok, hogy az abban szereplő adatokat Bükki Nemzeti Park Igazgatóság kezelje.

Az adatvédelmi tájékoztató a Bükki Nemzeti Park Igazgatóság honlapján, www.bnpi.hu oldalon az „Igazgatóság/ Felhívások/ Természetvédelmi célú kijelölés”elérhető.

Jelen kérelem aláírásával továbbá kijelentem, hogy amennyiben a fenti adatokban bármilyen változás következik be, úgy a változást haladéktalanul, de legkésőbb 30 napon belül bejelentem a Bükki Nemzeti Park Igazgatóságnak. Tudomásul veszem, hogy a nemzeti park igazgatóság azonnali hatállyal felmondhatja a haszonbérleti szerződést, amennyiben bebizonyosodik, hogy valótlanul nyilatkoztam a fenti tényekről.

Kelt.: …

Tisztelettel:

ph.

 ………………………………………………

 Gazdasági szervezet képviselőjének aláírása